text: To trafikuheld skaber lange køer på E45
  03 august 2017 kl. 13.08
  To uheld med få kilometers afstand skaber torsdag eftermiddag lange køer på motorvej E45 i nordgående retning.
  Torsdag eftermiddag kommer det til at tage ekstra lang tid at komme fra Vejle til Aarhus, hvis man vælger at tage motorvej E45. 
  Èt spor var tidligere spærret på den dobbeltsporede motorvej på grund af to uheld med få kilometers afstand. Selvom alle spor atter er farbare, vil det resten af eftermiddagen betyde køer på strækningen mellem Hedensted og Horsens, oplyser Vejdirektoratet.
  Uheldene skete mellem afkørsel 57 Horsens S og 56 Horsens V. Få kilometer længere sydpå var den også gal, idet der opstod et uheld mellem tilkørsel 58 Hedensted og rasteplads Nørremark. 
  Det vides ikke, om nogen personer er kommet til skade.
  Så alle spor farbare igen på uheldsstedet, men man må forvente forlænget rejsetid resten af eftermiddagen pga. kødannelse. #dktrafikinfo https://t.co/OyWvM91fST
  
  